Могілкі Сент-Жэнеўеў-дэ-Буа

Могілкі Сент-Жэнеўеў-дэ-Буа (фр.: Cimetière communal de Sainte-Geneviève-des-Bois) — рускія праваслаўныя могілкі ў камуне Сент-Жэнеўеў-дэ-Буа каля Парыжа ў Францыі, частка большых Ліерскіх камунальных могілак. Ліерскія могілкі былі створаны як другія камунальныя могілкі 8 лютага 1879 года ў мястэчку Сент-Жэнеўеў-дэ-Буа за 25 км на поўдзень ад Парыжа. Для размяшчэння пахаванняў белых рускіх, якія прыбылі ў Парыж пасля бальшавіцкай рэвалюцыі ў Расіі, частка зямлі была перададзена ў 1927 годзе англічанцы Дораці Пэджэт, якая стварыла разам з Аленай Арловай і яе сястрой княгіняй Верай Мяшчэрскай дом састарэлых для рускіх эмігрантаў. Гэтая частка могілак з тых часоў вядомая як Рускія могілкі. У 1938-39 гадах Альберт Бенуа спраектаваў праваслаўную Успенскую царкву, якая абслугоўвае могілкі. Царква лічыцца важным гістарычным помнікам і пабудавана ў стылі наўгародскіх храмаў XV-XVI стагоддзяў. З 1960-х гадоў мясцовыя ўлады перыядычна спрабавалі закрыць могілкі, сцвярджаючы, што тэрыторыя патрэбна для камунальных службаў. Частка тэрыторыі вакол могілак была забудавана жылымі дамамі. Былі паведамленні, што некаторыя магілы будуць эксгумаваны, а выкапаныя парэшткі крэміраваны. Могілкі афіцыйна не лічацца славутасцю і не маюць юрыдычнай аховы, хоць Міністэрства культуры Францыі прызнае могілкі важным гістарычным месцам (як важнейшы некропаль рускіх эмігрантаў у свеце). Мяркуецца, што тут больш за 5 тысяч магіл, ёсць адзін маўзалей. Паколькі яго будучыня застаецца хісткай, некалькі вядомых рускіх, у тым ліку Іван Ільін і Іван Шмялёў, былі эксгумаваныя і перапахаваныя ў Маскве. Могілкі зачыненыя для новых пахаванняў. Толькі пасля ціску з боку цэнтральных уладаў там было дазволена пахаванне Рудольфа Нурыева. Яго магіла пакрыта мазаічным упрыгожаннем, якое прадстаўляе традыцыйную коўдру-кілім. Некаторыя вядомыя асобы Іван Бунін, пісьменнік, Нобелеўскі лаўрэат Зінаіда Гіпіус, пісьменніца Канстанцін Каровін, мастак Мацільда Кшасінская, балерына Серж Ліфар, харэограф Рудольф Нурыеў, харэограф Сяргей Пракудзін-Горскі, фатограф Андрэй Таркоўскі, кінарэжысёр Спасылкі На Вікісховішчы ёсць медыяфайлы па тэме Могілкі Сент-Жэнеўеў-дэ-Буа Крыніцы